सिंह ने ट्विटर पर एक भावुक विदाई पत्र पोस्ट कर अपने संन्‍यास लेने का ऐलान किया, जिसमें उन्‍होंने बेहद भावुक तरीके से लिखा, '13 वर्ष पहले आज ही के दिन यानि 4 सितंबर 2005 को मैंने भारतीय जर्सी पहली बार पहनी थी.' इसके साथ ही उन्‍होंने अपने संदेश में अपनी फैमिली, बीसीसीआई और राज्य क्रिकेट संघ को भी धन्‍यवाद कहा. आरपी ने अपने पत्र में लिखा, 'मेरी आत्मा और दिल आज भी उस युवा लड़के के साथ है, जिसने पाकिस्तान के फैसलाबाद में करियर की शुरुआत की थी. जो लेदर बॉल को अपने हाथ में रखते हुए सिर्फ खेलना चाहता था. हालांकि शरीर अहसास दिला रहा है कि अब मेरी उम्र हो चुकी है और युवा खिलाड़ियों के लिए जगह खाली करने का समय आ गया है.'